Diari Oficial de la Generalitat Valenciana


Sumari del DOGV 5442, del 02-02-2007 (2007/1060)

ORDE de 15 de gener de 2007, de la Conselleria de Sanitat, de modificació de l'Orde de la Conselleria de Sanitat, de 27 de maig de 2004, per la qual es regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/01/15/(1)/dof/vci/html**

### Dades del document

Número de DOGV
:   5442

Data del DOGV
:   02-02-2007

Secció del DOGV
:   I. DISPOSICIONS GENERALS

Número del document
:   2007/1060


Data del document
:   15-01-2007

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * treball temporal
    * legislació
    * personal de serveis
    * professió sanitària
    * metge
    * administració del personal
    * personal sanitari

L'Orde de la Conselleria de Sanitat, de 27 de maig de 2004 (DOGV núm 4.779, de 21 de juny) regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat.  
L'article 10 de l'orde esmentada preveu el còmput del període de formació com a metge intern resident de medicina familiar i comunitària com sis anys de servicis prestats en la mateixa categoria professional. Algunes organitzacions sindicals amb representació en la Mesa Sectorial de Sanitat i firmants de l'Acord de 12 de gener de 2004, base de l'Orde de la Conselleria de Sanitat, de 27 de maig de 2004, van instar l'aplicació d'eixa baremació als períodes de formació com a intern resident en les distintes especialitats. Després de la seua consideració en la Comissió Central de Seguiment i negociació en la Mesa Sectorial de Sanitat s'acorda l'aplicació a tots els períodes de formació com a intern resident segons criteri proporcional a la duració de tal període.  
D'altra banda, davant de les dificultats de l'administració sanitària per a la cobertura de nomenaments temporals de substitució en les categories de metge del servici d'atenció mèdica urgent (en avant SAMU), ATS SAMU i conductor portalliteres SAMU, donada l'escassetat de personal i els excessos de jornada que ha de cobrir este personal, la Comissió Central de Seguiment va elevar proposta a la Mesa Sectorial de Sanitat relativa a la baremació dels servicis prestats per raó d'eixos nomenament a fi de gratificar per al barem per a la inscripció en les llistes d'ocupació de temporal d'institucions sanitàries els servicis prestats en estes categories professionals i basant-se en els nomenaments esmentats.  
Per tot això, d'acord amb l'article 44 de la Llei 5/1983, de 30 de desembre, de Govern Valencià, i les competències atribuïdes pel Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, a proposta de la Direcció General de Recursos Humans, prèvia negociació i acord de la Mesa Sectorial de Sanitat, en sessió de 2 d'octubre de 2006, i d'acord amb el Consell Jurídic Consultiu de la Comunitat Valenciana,  
ORDENE  
Article 1  
L'apartat a) de l'article 10 de l'Orde de la Conselleria de Sanitat, de 27 de maig de 2004, queda redactat com seguix:  
a) Temps treballat  
a.1) per cada mes de treball en institucions sanitàries públiques, gestionades directament o indirectament d'acord amb el que establix la Llei 15/1997, de 25 d'abril, en la mateixa categoria o especialitat en què se sol·licita ocupació temporal: 0'30 punts.  
El període de formació sanitària especialitzada computa a raó de dos anys de servicis prestats, en la categoria de què es tracte, per cada any de duració del programa de formació.  
a.2) per cada mes de treball en institucions sanitàries públiques, gestionades directament o indirectament d'acord amb el que establix la Llei 15/1997, de 25 d'abril, en distinta categoria o especialitat: 0'15 punts.  
Al personal nomenat per a guàrdies o realització d'Atenció Continuada o nomenaments a temps parcial, se li reconeix un mes de treball, o la part que hi corresponga proporcionalment, per cada 130 hores.   
Els servicis prestats per raó de nomenaments d'atenció continuada/guàrdies o a temps parcial la duració dels quals excedisca de 3 anys, es computen segons que disposa el paràgraf anterior des de la data d'inici del nomenament fins al tercer any de duració i, a partir del tercer any, per cada 130 hores es reconeixen dos mesos de treball.  
Els servicis prestats per raó de nomenament com a personal estatutari temporal de substitució en llocs corresponents a les categories de metge SAMU, ATS SAMU i conductor portalliteres SAMU es computen a raó d'un mes per cada 130 hores.  
La puntuació màxima que es pot obtindre en este apartat és de 70 punts.  
Article 2  
S'afig una disposició transitòria cinquena a l'Orde de la Conselleria de Sanitat, de 27 de maig del 2004, amb la redacció següent:  
'Disposició transitòria cinquena. Aplicació del barem de mèrits per a valorar els servicis prestats, com a personal estatutari temporal de substitució, en el servici d'atenció mèdica urgent, i el període de formació sanitària especialitzada.  
1. La valoració dels servicis prestats per raó de nomenament com a personal estatutari temporal de substitució en llocs de les categories de metge SAMU, ATS SAMU i conductor portalliteres SAMU, es fan d'acord amb el que s'ha establit per a estos nomenaments en l'article 10, quan es referisca a servicis prestats a partir de l'1 de juliol de 2006. Els servicis prestats amb anterioritat es valoren computant els mesos efectivament treballats en les respectives categories.  
2. La valoració del període de formació sanitària especialitzada s'aplica en les llistes d'ocupació temporal corresponents al primer període d'inscripció o d'actualització dels mèrits de candidats ja inscrits que s'òbriga després de l'entrada en vigor de l'Orde de la Conselleria de Sanitat, de 15 de gener de 2007'.  
DISPOSICIÓ FINAL  
Esta orde vigix l'endemà de la publicació en el Diari Oficial de la Comunitat Valenciana.  
València, 15 de gener de 2007  
El conseller de Sanitat,  
RAFAEL BLASCO CASTANY


Còpia Permalink ELI